stanford-oval/wikipedia huggingface dataset:
גואייבסזאורוס

| גואייבסזאורוס |
| --- | --- |
 
תקופה
טריאס עליון, 214.5 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
משפחה:: גואייבסזאוריים
סוג:: גואייבסזאורוס
שם מדעי
 Guaibasaurus

גואייבסזאורוס (שם מדעי: Guaibasaurus) הוא סוג של דינוזאור מהקבוצה דמויי זאורופודים. הוא שייך למשפחת הגואייבסזאוריים, משפחה קדומה של פרוזאורופודים, שנראים כמו תרופודים שהתפתחו לענקים, כמו הדיפלודוקוס והממנצ'יזאורוס. הגואייבסזאורוס התגלה בברזיל בשנת 1999 בידי החוקר חוסה בונפרטה. הדינוזאור קרוי על שם האזור בו התגלה, "Rio Guaíba Hydrographic Basin".
בניגוד לקרוביו המאוחרים יותר, הוא יכל לנוע על 2 רגליים, אולי כדי לנוע במהירות. הוא הגיע לאורך 2 מטרים ועצם הירך שלו הגיעה לאורך 27 ס"מ. כנראה שהוא היה אוכל-כול.
גדר (עיר קדומה)

אום קיס
ערי הדקאפוליס מסומנות בשחור
גדר או גדרה היא עיר קדומה ששכנה בעבר הירדן מעל למרחצאות חמת גדר, על הרי הגלעד.
במקום בו שכנה העיר עומד כיום הכפר הירדני "אוּם-קַיְס", שבו נשתמרו שרידים שלה. חמת גדר הייתה פרבר של העיר. גדר הייתה חלק מברית הדקאפוליס שכוננה בימי האימפריה הרומית. הערים התקיימו ברציפות עד לסוף התקופה הביזנטית ואף לאחר מכן.
דקאפוליס

דקאפוליס הייתה קבוצה של עשר ערים בגבולה המזרחי של האימפריה הרומית בפרובינקיה סוריה ויהודה (ששמה שונה לפלשתינה בשנת 135 לספירה). עשר הערים לא היו קבוצה רשמית או גוף מדיני, אלא קובצו יחד עקב מוצאם של תושבי הערים הללו שהיו ברובם רומאים ויוונים, בשונה ממרבית תושבי האזור שהיו יהודים, וארמיים ונבטים. בירתן הייתה בית שאן. ערים אלה נהנו ממידה רבה של אוטונומיה וחופש פעולה.
תולדות המקום

השם חמת נזכר כבר במקרא, בספר יהושע, שם מתוארים גבולותיו של שבט נפתלי: " וְעָרֵי, מִבְצָר הַצִּדִּים צֵר, וְחַמַּת רַקַּת וְכִנָּרֶת" (י"ט, ל"ה). ואולם, בתלמוד הבבלי במסכת מגילה (ו, א) אין תמימות דעים לגבי זהותה של חמת המקראית: רבי יוחנן סבר שחמת היא טבריה ואילו רבא אמר שהיא חמת גדר.
תולדות המקום > התקופה ההלניסטית החשמונאית והרומית

העיר נכבשה על ידי אנטיוכוס השלישי מלך האימפריה הסלאוקית בשנת 218 לפנה"ס במהלך מסע המלחמה שלו לכיבוש ארץ ישראל מידיה של האימפריה התלמית.
המלך אלכסנדר ינאי כבש את גדר לאחר מצור של עשרה חודשים, כתוצאה מכך חדל השלטון העצמי בעיר והיא הפכה כפופה לממלכת החשמונאים. עם כיבוש ארץ ישראל על ידי פומפיוס בשנת 63 לפנה"ס הוחזרה העיר לתושביה המקוריים, זכתה מחדש בשלטון עצמי והפכה לחלק מברית הדקאפוליס.
העיר חזרה לשלטון יהודי בשנת 30 לפנה"ס לאחר שהקיסר אוגוסטוס העניק אותה במתנה למלך הורדוס. תושבי גדר לא היו מרוצים מכך והם התלוננו לפני מרקוס ויפסניוס אגריפה, סגנו של אוגוסטוס ושליט המזרח מטעמו, על יחסו הרע כביכול של המלך היהודי אל עירם. אגריפה לא התרשם מטענותיהם ושלח אותם חזרה אל הורדוס כבולים בשלשלאות.
לאחר מותו של הורדוס בשנת 4 לפנה"ס הופרדה העיר משטחה של פרובינקיה יודיאה והפכה כפופה לפרובינקיה סוריה. בעיר הייתה אוכלוסייה יהודית נכבדה שעם פרוץ המרד הגדול בשנת 66 הסבה אבדות לאוכלוסייה ההלניסטית עד שאולצה להיכנע למצביא אספסיאנוס שנשלח לדכא את המרד. יוסף בן מתתיהו כותב כי גדור (גדר) הייתה החזקה בכל ערי עבר הירדן, וכי עשירים רבים ישבו בה, והם שמסרו את העיר בידי אספניאנוס.
תולדות המקום > תקופת חז"ל

מקורות יהודיים מתקופת חז"ל מצביעים על כך שהיו יהודים בעיר גדר. הם נהנו ללכת למרחצאות במטרה ליהנות מסגולות המרפא של המעיינות. בעקבות כך ניתנו היתרים להתרחץ בו, אפילו בשבת:
חכמי המשנה והתלמוד נהגו לשהות בחמת גדר ובגדר. הבולט שביניהם היה רבי יהודה הנשיא: "אתייא דרבי בא בר חנה כרבי חנינא דמר ר' חנינא עולין היינו עם רבי לחמת גדר והיה אומר לנו בחרו לכם חלקי אבנים ואתם מותרין לטלטלן למחר". (מסכת שבת דף ל, ב פרק ד הלכה ב גמרא). היות שרבי חי במאה ה-2 יש להניח כי היה במקום בית כנסת עתיק יותר. ואכן, נמסר כי התגלו מתחת לרצפת בית הכנסת שהתגלה שרידי בנייה קדומים יותר.
ר' שמואל בר נתן בשם ר' חמא בר חנינה אני ואבא עלינו לחמת גדר. (תלמוד ירושלמי מסכת שבת דף כ"ב א פרק ג הלכה א גמרא)
יהודים גרו בעיר גדר והתירו לרדת משם לחמת בשבת, וכך נאמר בתלמוד: "רבי [יהודה הנשיא] התיר שיהיו בני גדר יורדין לחמתן בשבת" (תלמוד בבלי, מסכת עירובין - ס"א, ע"א). הוא התיר גם לאנשי מגדל עדר (אולי מוחייבה של היום) לבוא בשבת למרחצאות.
לפי המסופר בתלמוד, היו אנשי גדר אלימים, והיו אף מכים לעיתים בני ערים אחרות שהיו נקלעים לעירם.
תולדות המקום > ילידי המקום

בתקופה ההלניסטית הייתה העיר מרכז בו פעלו משכילים יווניים, ובהם בנה המפורסם ביותר, הפילוסוף היווני פילודמוס, שרבים מכתביו נמצאו ב-1750 בחווילת הפפירוסים בהרקולנאום, מלאגרוס מגדרה, והפילוסוף-סאטיריקן מניפוס (Menippus).
תולדות המקום > סיפור: גירוש השדים

הברית החדשה מספרת על לגיון, האיש מגדר ששדים נכנסו בו. על פי האמונה הנוצרית, ביצע ישו בכורסי, בארץ הגדריים שממזרח לכנרת, את "נס החזירים" - גירוש שדים מגופו של האיש, והחדרתם אל חזירים שרעו שם, שהחלו לדהור אל הכנרת וטבעו בה.
26 וַיַּעַבְרוּ וַיָּבֹאוּ אֶל־אֶרֶץ הַגַּדְרִיִּים אֲשֶׁר מִמּוּל הַגָּלִיל׃ 27 וַיַּעַל אֶל־הַיַּבָּשָׁה וַיִּפְגְּשֵׁהוּ אִישׁ יֹצֵא מִן הָעִיר אֲשֶׁר שֵׁדִים בּוֹ מִיָּמִים רַבִּים וּבֶגֶד לֹא לָבַשׁ וּבְבַיִת לֹא יָשַׁב כִּי אִם־בַּקְּבָרִים׃ 28 וַיַּרְא אֶת־יֵשׁוּעַ וַיִּפֹּל לְפָנָיו וַיִּקְרָא בְּקוֹל גָּדוֹל מַה־לִּי וָלָךְ יֵשׁוּעַ בֶּן־אֵל עֶלְיוֹן מְבַקֵּשׁ אֲנִי מִמְּךָ אֲשֶׁר לֹא תְעַנֵּנִי׃ 29 כִּי הוּא צִוָּה אֶת־הָרוּחַ הַטָּמֵא לָצֵאת מִן־הָאִישׁ כִּי יָמִים רַבִּים תָּפַשׂ בּוֹ וַיֵּאָסֵר בַּזִּיקִים וַיִּשָּׁמֵר בַּכְּבָלִים וְהָיָה כִּי יְנַתֵּק אֶת־הַמּוֹסֵרוֹת וְנִדַּח בְּיַד הַשֵּׁד אֶל־הַמִּדְבָּרוֹת׃
לקריאה נוספת

"גֶדֶר", האנציקלופדיה העברית (כרך י, עמ' 284–285), חברה להוצאת אנציקלופדיות, תשכ"ט.
ישעיהו פרס, הערך "גֶדֶרב", ארץ ישראל - אנציקלופדיה טופוגרפית-היסטורית, (כרך א, עמ' 147–148), הוצאת ראובן מס, תש"ו.
יזהר הירשפלד, המרחצאות הרומיים בחמת גדר, מתוך "רמת הגולן" (ערכו: משה ענבר ואלי שילר), הוצאת אריאל - ירושלים והמכון לחקר הגולן – קצרין, 1987 – חוברת 50–51
Thomas M. Weber, Gadara and the Galilee, in Jürgen Zangenberg, Harold W. Attridge, Dale B. Martin (ed.), Religion, Ethnicity, and Identity in Ancient Galilee: A Region in Transition, Mohr Siebeck, 2007, pp. 229-478
הערות שוליים

1 2  ההדגשה לא במקור
↑  אולי המנח "עולים" מתייחס לעליה אחרת
| --- | --- |
בקרת זהויות :  VIAF: 949144783137993754827   WorldCat (עם VIAF): 949144783137993754827 
הנוף מהאתר צפונה ומערבה לעבר הגולן והכנרת
גרינלנד (ברבדוס)

| --- | --- |
 מדינה:  ברבדוס ברבדוס
 מחוז:  סנט אנדרו
 שפה רשמית:  אנגלית
 גובה:  1.0 מטר
 אוכלוסייה:  ‏
  ‑ בכפר:  623 (2016)
  ‑ צפיפות:  613 נפש לקמ"ר (2013)
 קואורדינטות:  13°15′00″N 59°34′00″W﻿ / ﻿13.25°N 59.566666666667°W﻿ / 13.25; -59.566666666667 
 אזור זמן:  UTC -4
  מפת מיקום  מפה מפורטת   (למפת ברבדוס מוגדלת) ברידג'טאון ספייטסטאון אויסטינס בת שבע הולטאון קראב היל הילבי הים הקריביגרינלנד(למפת ברבדוס רגילה) ברידג'טאון ספייטסטאון אויסטינס בת שבע הולטאון קראב היל הילבי הים הקריביגרינלנד  he tabBackground:;tabBorder:#aaa;defaultTab:0;
 
גרינלנד (באנגלית: Greenland) הוא כפר ובירת המחוז סנט אנדרו שבברבדוס.
גאוגרפיה

הכפר נמצא כ-13.7 ק"מ מברידג'טאון, בירת ברבדוס.
אקלים

הטמפרטורה הממוצעת היא 24 מעלות צלזיוס. החודש הכי חם הוא פברואר (24 מעלות צלזיוס). החודש הכי קר הוא ינואר (22 מעלות צלזיוס). כמות המשקעים הממוצעת היא 927 מילימטרים בשנה. חודש אוגוסט הוא החודש שיש בו הכי הרבה גשם (226 מ"מ גשם), וחודש ינואר הוא החודש שיש בו הכי פחות גשם (21 מ"מ גשם).
תנועה ותחבורה

הכפר ממוקם ליד הכביש H2.
הערות שוליים

↑  Greenland, Saint Andrew, Barbados, www.mindat.org
↑  Greenland, www.geonames.org
↑  גרינלנד, באתר גרינלנד (ב־)
↑  גרינלנד, באתר satellites.pro
ערך זה הוא קצרמרבנושא יישובים בקריביים. אתם מוזמנים לתרום לוויקיפדיה ו.
גברים בטיפול זוגי

טיפול זוגי הוא סוג של פסיכותרפיה המסייעת לזוגות, נשואים או לא, לזהות ולהתמודד עם קונפליקטים בזוגיות ולשפר את יחסיהם. באמצעות הטיפול הזוגי ניתן לקבל החלטות נבונות לגבי בנייה מחדש של היחסים או במקרים מסוימים – להחליט על פרידה.
גברים בטיפול זוגי

טיפול רגיש מגדר בגברים מהווה דרך בה גברים מתמודדים עם קשיים בזוגיות. טיפול שכזה יכול לספק כלים יעילים לעזור לגברים באתגרי הזוגיות.
בטיפול הזוגי קיים צורך שגברים יבטאו את רגשותיהם ואת פגיעותם בתוך היחסים הזוגיים, כמו כן להודות בכך שנדרשת עזרה טיפולית כדי להתמודד ביעילות עם קשיים או משבר שנוצר. פניה לעזרה היא הודאה בכך שנדרשת עזרה בהתמודדות עם קושי, והסכמה שדיבור על יחסים ורגשות יכול להקל על הכאב הרגשי. בטיפול זוגי לא רק שגברים מתבקשים להפר את הסטיגמות החברתיות לגבי גבריות אלא לעיתים לעשות זאת בנוכחות בת זוגתם ולעיתים קרובות בפני מטפלת אישה.
בנוסף בטיפול הזוגי עולה הצורך שהגבר ידבר על יחסיו עם בת זוגו. תקשורת על יחסים מאפיינת יותר נשים בהשוואה לגברים. בת זוגם בדרך כלל מיומנת יותר מהם לתקשר את רגשותיה ואת הקשיים שהיא חווה בקשר באופן ספונטני כך שטיפול זוגי בדרך לא מתאימה יכול לעורר בקרב גברים תחושת מבוכה, בושה ונחיתות.
דרכים ליצירת ברית טיפולית עם גברים בטיפול זוגי

במסגרת הטיפול והייעוץ קיימת חשיבות מצד הגורם הטיפולי לייצר ברית טיפולית, להפגין איזון ונייטרליות ולשדר לגבר שהטיפול הזוגי הוא מקום בטוח עבורו לא פחות מאשר לאשתו. הקשר והשותפות שבין מטפל/ת לזוג מהווה מרכיב קריטי להצלחת הטיפול זוגי.
דרכים ליצירת ברית טיפולית עם גברים בטיפול זוגי > צעדים שהמטפל/ת זוגי יכולים לעשות על מנת לבסס את הקשר בינם לבין הגבר המגיע לטיפול

גברים בדרך כלל במפגש הראשון נוטים[דרוש מקור] שלא לדבר או לשאול שאלות. לכן, חשוב שהמטפל יקדיש זמן על מנת לשאול גם את הגבר שאלות רלוונטיות ולהסביר מהו התהליך הטיפול.
להעצים את ההחלטה של הגבר לקבל עזרה ולהיות רגיש לחרדה בה הוא נמצא באמצעות חיזוק התחושה שלו שיש לו שליטה בתהליך הטיפול.
בשל החשש שהמטפל/ת תהיה בקואליציה עם בת זוגו נגדו, חשוב להעלות את הנושא כבר במפגשים הראשונים ולבדוק עם הגבר מה יכול להקל עליו?
המטפל/ת מחויבים להבין את שני בני הזוג, להקשיב לשניהם, לאתגר את שניהם, לדבר לשניהם ולהיות מעורב עם שניהם.
בשל העובדה שמוקד העיסוק בטיפול זוגי הוא היחסים והקשר - תחומים בהם נשים מיומנות יותר בהשוואה לגברים, קל יותר יהיה לראות את המקור למשבר ביחסים של בני הזוג בהתנהגות הגבר לדוגמה במצבים כגון בגידה, אגרסיביות, נסיגה וניתוק, הרצון לפתור בעיות באופן אינסטרומנטלי ופחות להקשיב לרגשותיה של בת זוגו. כך שקיימת חשיבות שהמטפל/ת יישארו אמפתיים לנקודת המבט של הגבר ולא ליפול לכשל אמפתי.
יש לעזור לגבר להיות מטופל: גברים נוטים לפתור בעיות של אחרים ופחות לדבר על בעיותיהם. ייתכן שלגבר יהיה קל יותר להיות בעמדת התומך ופחות בעמדת הנתמך והנעזר. על המטפל/ת לעזור לגבר להתמקם בפוזיציית הנתמך והמטופל גם אם הדבר קשה לו: "אתה כאן לא רק בשביל אשתך, אתה כאן גם בשבילך".
דרכים להעמקת תהליך הטיפול

לאחר יצירת ברית טיפולית עם הבני הזוג והצהרה של הגבר שהוא רואה בתהליך הטיפולי כמקור לעזרה גם עבורו על מנת לשפר את רווחתו בזוגיות על המטפל להיות ער לסוגיות הבאות:
לעיתים גברים יחוו איום מרגשות (Emotional threat) כאשר בת זוגן תדבר איתם בשפה רגשית. הם יחושו הצפה ואף חרדה מהצורך להקשיב ועוד יותר מכך לדבר את רגשותיהם. יש לעזור לגברים לבטא רגשות, היכולת לבטא רגשות באופן ישיר ואותנטי חשובה ביותר ליחסים בריאים: שיתוף ברגשות פגיעים תורם לקרבה ומחזק את עוצמת הקשר בין בני הזוג. כאשר נוצר קרע ביחסים, דיבור על רגשות יכול לעזור לשקם אותם.
כאשר הגבר מתקשה לבטא את רגשותיו על המטפל/ת לבטא אמירות אמפתיות המכירות בקושי. אם הגבר מתקשה לזהות את רגשותיו קיימת אפשרות להשתמש בכלים פסיכו-דידקטיים על מנת לעזור בזיהוי ושיום רגשות. יש לעודד דיבור על רגשות בתהליך הכולל עזרה לגבר להכיר בכך שהוא חווה רגשות, לבקש מגברים להתמקד ברגשות שצפים ועולים ועוד.
ניתן לבקש מגברים לבטא את תחושותיהם באמצעות הגוף ובשפת הגוף (פרצופים, תנועות ידיים, איברים ועוד) הדבר יכול להוות גשר בין הפיזיות הרגשית לבין הביטוי המילולי.
המטפל/ת יכול לגרום לטיפול הזוגי להחוות כמקום בטוח עבור גברים אם הם מניחים שלגברים יש את היכולת להרגיש באופן עמוק, שרגשות אלו הודחקו בתהליכי ההבניה לגבריות ושלאור הדיכוי, גברים חווים בושה ומבוכה כאשר הם מתבקשים לבטא את רגשותיהם באופן ספונטני.
להשתמש בהבנה מגדרית על מנת לחזק את האמפתיה. כל אחד מבני הזוג יכול להבין את ההשלכות של תהליכי החיברות לתפקידי מגדר על הקשר הזוגי ועל הקונפליקטים הנוצרים ביניהם. הבנה של תהליכי ההבניה של תפקידי המגדר של כל אחד מהם ושל בני זוגם יכולים לעזור לבני הזוג להבין כיצד תהליכים אלו תורמים לקשיים ובעיקר לציפיות שיש להם האחד מהשנייה. זאת בשל העובדה שרוב הקונפליקטים והקשיים בזוגות הטרוסקסואליים הם תוצר של ציפיות על רקע מגדרי.
עיסוק בסוגיות מגדריות מצריך התייחסות להבטים רב תרבותיים. בנוסף לתהליכי ההבניה המגדריים חשוב להיות ערים לסוגיות זוגיות הקשורות לדת, ארץ מוצא, אתניות, עדה, מעמד סוציו-אקונומי ועוד. לאור האמור, קיימת חשיבות להצליב את המגדר עם מרכיבי זהות נוספים על מנת להרחיב את ההבנה לגבי קשיו של הגבר בתהליך הטיפול.
הערות שוליים

↑  Matt Englar-Carlson, David S. Shepard, Engaging Men in Couples Counseling: Strategies for Overcoming Ambivalence and Inexpressiveness, The Family Journal 13, 2005-10-01 doi: 10.1177/1066480705278467
↑  ד"ר יאיר אפטר, עזרת גברים: טיפול רגיש מגדר בגברים, באתר https://www.hebpsy.net/articles.asp?id=3308 (ב־)
↑  Cochran, Sam V.,Rabinowitz, Frederic E, Gender-sensitive recommendations for assessment and treatment of depression in men, APA PSYNET, ‏Apr 2003
↑  Bergman, S.J, Men's Psycological Development: A Relational Perspective, Levant. R. Pollack. W.1995. (Ed’s). A New psychology of man Basic press: NY. pp.68-91
↑  לבסוף מוצאים אהבה, ד"ר הארויל הנדריקס, 2011
גדר הגבול ישראל–מצרים

קטע מהגדר החדשה, צפונית לאילת
גדר הגבול הישנה, ליד ניצנה
גדר הגבול ישראל–מצרים היא מכשול מעבר באורך 241 ק"מ ובעלות של 1.6 מיליארד ש"ח שבנתה מדינת ישראל בשנת 2013 לאורך גבול ישראל–מצרים, כדי לבלום את ההסתננות מאפריקה לישראל וחדירה של פעילות טרור משטח חצי האי סיני.
רקע

לאחר נסיגת ישראל מחצי האי סיני בשנת 1982 במסגרת הסכם השלום בין ישראל למצרים, סומן הגבול החדש באמצעות אבני סימון, ובחלקים מסוימים באמצעות גדר תיל נמוכה. הגדר לא היוותה מכשול משמעותי למבריחים בשל גובהה ובשל כיסויה בחולות נודדים במהלך הזמן. במהלך השנים הוברחו דרך הגבול הפרוץ בעיקר סמים ונשים זרות העוסקות בזנות. ההברחות נעשו בעיקר על ידי בדואים תושבי חצי האי סיני, שגרו בסמיכות לגבול והכירו את השטח, ואת הפעילות השוטפת של המשטרה המצרית וצה"ל.
גורמים במערכת הביטחון החלו לעסוק בנושא הקמת גדר על גבול מצרים עוד ב-2001, אבל משרד הביטחון, צה"ל והממשלה התנגדו להקמת גדר ביטחון. בדצמבר 2005 אירעה חדירת מחבלים פלסטינים לתוך שטחי ישראל דרך הגבול, שהעלתה לסדר היום שוב את ההצעה להקים גדר שתקשה על מעבר באזור.
באמצע העשור הראשון של המאה ה-21 החלו חדירות מאורגנות של פליטים ומהגרי עבודה אפריקאים, באמצעות מדריכים בדואים, ממצרים לישראל. ב-2007 הטיל ראש הממשלה אהוד אולמרט על המשנה לראש הממשלה, חיים רמון, שהיה אחראי על המעקב אחרי השלמת גדר ההפרדה במרחב התפר בין ישראל ליהודה ושומרון, לבדוק את היתכנות הקמת גדר ביטחון על גבול מצרים ורמון אכן החל בתכנונה ובנייתה תוכננה להתחיל ביוני 2008. הקמת הגדר עוכבה בשל מחלוקות תקציביות עם שר הביטחון אהוד ברק ועמדת השר לביטחון פנים אבי דיכטר בעד מתן עדיפות להקמת מתקני השהיה, עד שבמהלך כהונתה של ממשלת ישראל השלושים ושתיים היווספות גורם ההסתננות הלא פלילית והתגברות איום הטרור, הובילו את ממשלת ישראל להאיץ את הקמת המכשול הקרקעי ועיבוי כוחות צבא בקו הגבול.
ביולי 2009 עלה שוב רעיון הקמת הגדר ובדצמבר החליט בנימין נתניהו לתמוך בהקמתה. במרץ 2010 עברה החלטת ממשלה על הקמת הגדר והשלמתה עד אמצע 2013.
מטרה

המכשול נבנה במטרה למנוע חדירת טרוריסטים, פעילות פלילית והסתננות פליטים אפריקאים ומהגרים בלתי חוקיים, בעיקר מאריתריאה, סודאן, דרום סודאן, חוף השנהב ואתיופיה. מדי שנה, אלפי אנשים חצו את הגבול ממצרים לישראל, בחפשם אחר עבודה או מקלט הרחק מסכסוך או תנאי חיים קשים. בשנים האחרונות משמר הגבול המצרי ירה למוות בעשרות מהגרים אפריקנים שניסו להיכנס לישראל שלא כדין. ראש ממשלת ישראל, בנימין נתניהו, הצהיר כי המכשול נועד "להבטיח את אופייה היהודי והדמוקרטי של ישראל".
הליך הבנייה

בניית הגדר החלה בפועל בנובמבר 2010 לפי תוואי מתוכנן באורך 150 ק"מ. מיזם הקמתה של הגדר כונה "שעון החול". את הפרויקט ניהל תא"ל ערן אופיר מאט"ל.
בעת התכנון הגדר חולקה למקטעים של 20 ק"מ, בשיא הפרויקט עבדו בו במקביל 100 קבלנים, מעל 1,500 עובדים ו-500 כלי ציוד מכני הנדסי.
מצרים הצהירה כי לא תתנגד כל עוד המכשול יוקם בשטח ישראלי.
הגדר היא מכשול דו-שכבתי, המורכב בשלב הראשון מגדר תלתלית סבוכה ועבה, ובשלב השני מגדר פלדה "טיפשה" מאסיבית וחזקה. הגדר מתנשאת ברובה לגובה של כמעט חמישה מטרים, ובמקטעים מסוימים היא הוגבהה, לבקשת הצבא, לשבעה מטרים. המכשול מגובה באמצעי תצפית ובקרה מתקדמים, המתריעים על איום מתקרב עוד בעומק השטח המצרי. לאורך התוואי נסלל כביש גישה צבאי.
ב-2008 הוצהר כי תיבנה גדר בשני מקטעים: מכשול של 70 ק"מ בגזרת החולות, בין כרם שלום לבין חיוואי; מכשול בן 14 ק"מ בגזרה ההררית בין טאבה לנטפים. נטען כי המרווח הנותר בגבול יהווה "מכשול טבעי" ויגובה באמצעים משלימים. תחילה גם תוכנן שזאת תהיה "גדר חכמה", כפי שנעשה בפרויקט גדר ההפרדה ביהודה ושומרון, אך בסופו של דבר, כאמור, הוחלט על בניית "גדר טיפשה" וחזקה, שמגובה באמצעי זיהוי ותצפית.
בהמשך התעוררה בעיה: הגזרה ההררית מסביב לאילת קשה מאוד מבחינה טופוגרפית, לכן בניית גדר לאורכה תצריך תקציב עצום לאותם 14 ק"מ. בשלב זה הוחלט לבנות גדר לאורך כל הגבול, למעט "פתחה" באזור אילת. רעיון זה השתמע מהצהרות הממשלה והצבא, עד אשר אירע הפיגוע בנטפים באוגוסט 2011. לאחר אירוע זה, קיבלה הגדר משנה חשיבות, והובן על ידי הממשלה שיש למגן את כל הגבול. בדצמבר אישרה הממשלה תקציב נוסף לפרויקט, כדי להשלים את הגדר גם באותה גזרה סלעית לאחר דין ודברים עם רשות הטבע והגנים, הוחלט לבטל את המובלעת של הגדר באזור נחל גשרון ולהחזיר אותה לגבול הבין-לאומי, כדי להגן על הטבע המיוחד באזור. הגדר תוקם באזור זה כמעט לכל אורך הגבול, למעט חלקים קטנים שאינם עבירים ברגל. עד חודש דצמבר 2012 הושלמו 227 ק"מ מתוואי הגדר שבין רפיח לאילת.
בניית הגדר הושלמה סופית בדצמבר 2013.
הליך הבנייה > פיגוע החדירה בגבול מצרים (2023)

ב-3 ביוני 2023 חדר שוטר מצרי לשטח ישראל, דרך פתח חירום בגדר שהיה סגור באמצעות אזיקונים. הוא הצליח להרוג 3 לוחמי צה"ל בטרם נורה למוות.
מודלים דומים בעולם

הצלחת הגדר בגבול מצרים הביאה להתעניינות בין-לאומית בה. המדינות שהתעניינו בה הן מדינות שבדומה לישראל, סופגות זרם מהגרים לא מבוקר אותו הן מעוניינות לצמצם. בין המדינות נמנות מדינות בבלקן שיושבות על מסלולים יבשתיים של פליטי מלחמת האזרחים בסוריה שהחריפה את משבר ההגירה באירופה.
בינואר 2016 פורסם שגם הודו מעוניינת בגדר גבול עם פקיסטן בדגם הישראלי, כדי לבלום את הטרור שבא משם על ידי מחבלים שחוצים את הגבול.
נשיא ארצות הברית דונלד טראמפ התבטא בשבחה של הגדר והשווה אותה לגדר ההפרדה בין ארצות הברית למקסיקו.
ראו גם

גבולות מדינת ישראל
הסתננות מאפריקה לישראל
גדר ההפרדה
המכשול נגד מנהרות בגבול רצועת עזה
הערות שוליים

↑  ראש הממשלה השתתף בטקס השלמת בניית הגדר בגבול מצרים, באתר GOV.IL, ‏02 בינואר 2013
↑    Tim Butcher, ‏Sharon presses for fence across Sinai, The Telegraph, 7 December 2005
↑  http://www.jcpa.org.il/JCPAHeb/Templates/showpage.asp?DBID=1&LNGID=2&TMID=178&FID=390&PID=0&IID=7807
↑  חנן גרינברג, גבול מצרים: כך נראית גדר בשווי 1.4 מיליארד ש', באתר ynet, 14 במרץ 2008
↑  שוקי שדה, גדר הכסף: מי מרוויח מהקמת הגדר בגבול מצרים במיליארד שקל, באתר TheMarker‏, 12 בנובמבר 2011
↑  בן כספית, נתניהו הכריע: תוקם גדר לאורך גבול ישראל-מצרים, באתר nrg‏, 8 בדצמבר 2009
↑  החלטה 1506
↑  דנה ויילר-פולק, ברק רביד, נתניהו אישר הקמת גדר לבלימת הסתננות מהגרי עבודה בגבול עם מצרים, באתר הארץ, 11 בינואר 2010.
↑  חנן גרינברג, הגדר בגבול מצרים יוצאת לדרך: "משימה לאומית", באתר ynet, 21 בנובמבר 2010
↑  נתנאל רוזמן, עיתון "במחנה" ואלינה גרינשפון, עיתון "במחנה", פרויקט "שעון החול" עולה הילוך: גדר וירטואלית בגבול מצרים, באתר צה"ל (דרך ארכיון האינטרנט), 24 באוגוסט 2011.
↑  הדס דובדבני, התשובה למסתננים: פרויקט "שעון חול" ימנע חדירת הגבול המצרי, באתר צה"ל (דרך ארכיון האינטרנט), 28 בפברואר 2012.
↑  עמיחי אתאלי, השגת גבול: ביקור בגדר הגבול עם מצרים, באתר nrg‏, 23 במרץ 2013
↑  Israel to construct barrier along Egyptian border, אתר BBC, מ-11 בינואר 2010.
↑  חנן גרינברג, גבול מצרים: כך נראית גדר בשווי 1.4 מיליארד ש', באתר ynet, 14 במרץ 2008.
↑  לא מסתננים: גדר הגבול מול מצרים תהפוך ל"חכמה", באתר וואלה, 30 בדצמבר 2013
↑  בגלל שיקולי תקציב: סמוך לאילת לא תוקם גדר.
↑  ברק רביד, אופיר בר-זהר, הממשלה אישרה: קיצוץ רוחבי של 2% למימון התוכנית למלחמה במסתננים, באתר הארץ, 11 בדצמבר 2011.
↑  רשות הטבע והגנים לחצה, ותוואי הגדר בגבול ישראל-מצרים יוזז, באתר הארץ, 1 במאי 2012
↑  פרסום ראשון: הושלמה בניית הגדר בגבול עם מצרים, באתר וואלה, 31 בדצמבר 2012
↑  רוני דניאל, ‏לאחר 3 וחצי שנים: הושלמה גדר הגבול בין ישראל לסיני, באתר ‏מאקו‏, 4 בדצמבר 2013
↑  רויטרס, באירופה בוחנים: הגדר הישראלית שתעצור את גל המהגרים, באתר nrg‏, 3 בספטמבר 2015
↑  ניצן קידר, הידוק היחסים בין המדינות הוביל למספר ביקורים של בכירים בטחוניים בהודו לבחינת שימוש בידע הישראלי לבניית גדר דומה בגבול עם פקיסטן, באתר ערוץ 7, 24 בינואר 2016
↑  שחר אילן, נתניהו: "מי בכלל התייחס למקסיקו? טראמפ שיבח את הגדר עם מצרים ואני אמרתי שהוא צודק", באתר כלכליסט, 30 בינואר 2017
גדר הגבול הישנה צפונית לאילת
מגדל תצפית ומעקב אופייני לאורך הגבול. בניגוד למשמר הגבול המצרי הפועל מתוך מתחמים מבוצרים הפזורים לאורך הגבול, השליטה הישראלית מתבצעת ברובה באמצעים טכנולוגיים. ניתן להבחין באמצעי התצפית האופטיים והאלקטרוניים
העבודות להקמת הגדר, בהרי אילת
מעביר מים מתחת לכביש המערכת והגדר. ניתן לראות כי פתחי המעברים נחסמו בגדר למניעת הסתננות בשילוב של דלתות נעולות המאפשרות פתיחה לצורכי ניקוי
תקריב של מבנה גדר המערכת. ניתן להבחין במבנה המאסיבי של הרכיבים ויצירת ה"גריד" מברזל זיון מגלוון בניגוד לרשת המקובלת
סלילת הגדר וכביש המערכת היו כרוכים בביצוע עבודות עפר בהיקפים גדולים במיוחד על מנת להתגבר על התוואי הבעייתי. ניתן לראות את החציבה לתוך שרשרת הרכסים ש"הסירה" חלק מהם לצורך ישור תוואי הסלילה.
אחת מאבני הגבול שהוצבה על תוואי הגבול עם הגדר הישנה. לצורך סלילת הגדר וכביש המערכת החדש "ויתרה" ישראל על מספר מטרים בתוך שטחה, כך שכעת אבני סימון הגבול ממוקמות בשטח המצרי ואינן נגישות
גברים בשחור: אינטרנשיונל

| --- | --- |

 מבוסס על:  גברים בשחור 
 בימוי:  פ. גארי גריי
 הופק בידי:  לורי מקדונלד וולטר פארקס
 תסריט:  ארט מארקום ומאט הולוואי
 עריכה:  כריסטיאן וגנר 
 שחקנים ראשיים:  כריס המסוורת' טסה תומפסון ליאם ניסן קומייל נאנג'יאני רייף ספול רבקה פרגוסון אמה תומפסון
 מוזיקה:  דני אלפמן 
 צילום:  סטיוארט דריבור 
 מדינה:  ארצות הברית ארצות הברית
 חברת הפקה:  סרטי קולומביה אמבלין אנטרטיינמנט
 חברה מפיצה:  סרטי סוני
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 14 ביוני 2019  ישראל 13 ביוני 2019
 משך הקרנה:  114 דק' 
 שפת הסרט:  אנגלית
 סוגה:  סרט מדע בדיוני, סרט פעולה, סרט קומדיה 
 הכנסות:  253 מיליון דולר
 הכנסות באתר מוג'ו:   meninblack4
 סרט קודם:  גברים בשחור 3
 www.meninblack.com
 דף הסרט ב־IMDb
 
גברים בשחור: אינטרנשיונל (באנגלית: Men in Black: International) הוא סרט פעולה מדע בדיוני-קומי אמריקאי, המבוסס על סדרת ספרי הקומיקס "הגברים בשחור" מאת לואל קנינגהם בהוצאת מארוול קומיקס. הסרט יצא לאקרנים ב-14 ביוני 2019 על ידי סרטי סוני והוא סרט המשך לסרט "גברים בשחור 3".
תקציר העלילה

סוכנים סודיים של "גברים בשחור" בלונדון מנסים לפענח תעלומת רצח אשר שולחת אותם מסביב לעולם.
צוות השחקנים הראשי

כריס המסוורת' - הסוכן H, סוכן על בצוות MIB בממלכה המאוחדת.
טסה תומפסון - הסוכנת M, מתגייסת חדשה בצוות MIB בממלכה המאוחדת
ליאם ניסן - ראש חברת MIB בממלכה המאוחדת
רבקה פרגוסון - ריזה, חייזרית
קומייל נאנג'יאני - פואני, חייזר
רייף ספול - הסוכן C
אמה תומפסון - הסוכנת O, ראש צוות MIB בארצות הברית.
הפקה

בספטמבר 2017, דווח שהאולפנים מתכננים סרטי ספין אוף עם שחקנים צעירים, שיתמודדו עם עלילה של פלישת חייזרים בקנה מידה עולמי. לצורך כתיבת התסריט נשכרו ארט מרקם ומאט הולוויי עם פ. גארי גריי כבמאי. במרץ 2018, דווח שסטיבן ספילברג ישמש כמפיק בפועל, עם כריס המסוורת' וטסה תומפסון שיגלמו את התפקידים הראשיים. במאי 2018, ליאם ניסן הצטרף לצוות השחקנים, כאשר וולטר פארקס ולורי מק'דונלד ישמשו כמפיקים. באוגוסט 2018 צורפה רבקה פרגוסון לצוות השחקנים.
הפצה

הסרט יצא לאקרנים ב-14 ביוני 2019.
הערות שוליים

↑  "Men in Black Spinoff Gets Poster & Plot Details". 2018-05-23.
↑  Kroll, Justin (1 בפברואר 2018). "F. Gary Gray In Talks To Direct Men In Black Spinoff". Variety. נבדק ב-3 בפברואר 2018. {{cite web}}:  (עזרה)
↑  "Tessa Thompson to Join Chris Hemsworth in 'Men in Black' Spinoff (Exclusive)". The Hollywood Reporter. 21 במרץ 2018. {{cite web}}:  (עזרה)
↑  Patrick Hipes (23 במאי 2018). "Liam Neeson Suits Up For 'Men In Black' Spinoff". Deadline Hollywood. נבדק ב-23 במאי 2018. {{cite web}}:  (עזרה)
↑  Fleming Jr, Mike (2 באוגוסט 2018). "'Mission: Impossible' Fallout For Rebecca Ferguson: Locks 'Men In Black' Spinoff Lead & 'Doctor Sleep' Villainess". Deadline Hollywood. נבדק ב-2 באוגוסט 2018. {{cite web}}:  (עזרה)
↑  Busch, Anita (18 בינואר 2018). "'Men In Black' Spinoff Gets Summer 2019 Release Date Change". Deadline. נבדק ב-22 בפברואר 2018. {{cite web}}:  (עזרה)
↑  Busch, Jenna (18 בינואר 2018). "Men In Black Spinoff Gets a Release Date Change". Comingsoon. נבדק ב-19 בינואר 2018. {{cite web}}:  (עזרה)
| --- | --- |
בקרת זהויות :  MusicBrainz release group: a00ab7cf-58d8-473c-8fbe-3975ed704f33